text: Hjælp Brand & Redning med at se fodbold i aften
  01 juli 2018 kl. 16.04
  I aften skal Danmark møde Kroatien, og derfor har medarbejderne fra Brand & Redning Sønderjylland nogle særlige ønsker til borgere mellem klokken 20 og 22. 
  Øllene er på køl, chipsene er købt og klaphatten er måske endda fundet frem. Mange danskere er i disse timer ved at gøre sig kampklare til i aften. 
  Men det er desværre ikke alle, der har fri til at se aftenens kamp, hvor Danmark skal møde Kroatien. Nogle af dem er medarbejderne fra Brand & Redning Sønderjylland.
  Tidligere på dagen sendte brandkorpset tips ud på sin Facebookside til borgernes opførsel mellem klokken 20 og 22 søndag aften - for så kan det måske være, at de kan få et glimt af aftenens kamp.
  Brand & Redning Sønderjylland opfordrer til at følge nedenstående vigtige foranstaltninger i dag mellem klokken 20 og 22:
  - Kør forsigtigt.- Undgå enhver form for madlavning hjemme (peanuts, chips og øl er ok).- Institutioner med brandalarmanlæg bedes undlade at tilberede stegt flæsk, bacon o.lign.- Lad være med at bruge din ukrudtsbrænder. Slap af, det er jo godt vejr.- Tøm ikke grilkul ud i naturen eller affaldsbeholdere.- Hold en pause med høst og ballepresning. Slap af, det er godt vejr.- Smid ikke cigaretter ud af bilens vindue.- Hold katten indendørs (hvis du har tid kan du fælde kattens yndlingstræ inden klokken 20:00).- Grav ikke i haven, nær din naturgasledning.- Skru tankdækslet godt fast inden du kører fra tankstationen.- Finder du et træ over vejen, så tag det bare selv - vi siger det ikke til nogen ;-)Uanset hvad, kommer vi selvfølgelig, når i kalder!
  
  Vigitg meddelelse fra beredskabet!Brand &amp; Redning Sønderjylland opfordrer til at følge nedenstående vigtige foranstaltninger i dag mellem klokken 20 og 22:Kør forsigtigt.Undgå enhver form for madlavning hjemme... https://t.co/gFmxxiaJnp
  
  